Ce a cumpărat o studentă româncă din Japonia cu 50 de euro de la supermarket. "În România plăteai 500 de lei plus o alocație"
O studentă româncă la o facultate din Japonia a postat pe contul său de TikTok un video în care prezintă produsele pe care le-a cumpărat din supermarket cu 50 de euro, aproximativ 250 de lei.
Ea a prezentat pe rând fiecare produs, atât alimente, cât și produse sanitare.
"Începem cu mâncarea. Am luat o cutie cu șase ouă, o cutie de lapte de migdale, un borcan de dulceață de afine, o conservă de porumb, o salată iceberg, o sticlă de oțet balsamic, o sare la solniță, un pachet de brânză mozzarella, un iaurt, o caserolă de roșii cherry, o cremă de brânză, o mână de ceapă verde, un avocado, o cutie de ceai fără zahăr, o pungă de afine congelate, o cutie cu mini înghețate și o pungă de fulgi de ovăz. "Mai departe trecem la produsele de îngrijire și curățenie: am luat două pungi de gel de duș, o pastă de dinți, opt role de hârtie igienică, patru role de hârtie de bucătărie, un set cu produse de curățenie, care conține un spray de aragaz, unul de mobilă, unul de geamuri, șervețele pentru plita electrică și detergent de vase și a fost cam 6 euro tot setul.", a spus ea.
@denisa.dobrescu #foryoupage #exchangestudent #japanesefood #japantiktok ♬ original sound - Denisa| Viata in Japonia ????????
Videoclipul fetei a fost vizualizat de peste 42.000 de ori în doar trei zile, iar majoritatea românilor au scris că a cumpărat destul de multe produse cu doar 50 de euro.
"Prețuri de bun gust, chiar ai luat multe", a spus un internaut.
"În România plăteai 500 plus o alocație", a scris altul.
"Doar produsele de curățenie ar fi fost în jur de 10 euro în România", a mai scris cineva.
O altă voce a evidențiat faptul că, având în vedere salariile din Japonia, suma cheltuită de studentă este foarte rezonabilă: "La ce salarii sunt în Japonia e mai mult decât bine."